# Internet Movie Database

|  Internet Movie Database |
| --- |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
| Despregar
 Instancia de
agregador de recensións diretório de podcasts (pt)  base de datos cinematográfica en liña base de datos de series de televisión base de datos de videoxogos aplicación de catalogación social sociedade  |
|  |
|  Nome orixinal
Internet Movie Database (en)  |
|  Uso
cualificación de usuario  |

 |
|

| Características |
| --- |
|  Lingua
lingua inglesa  |
|  Lingua usada
lingua inglesa  |
|  Produto ou servizo
Conteúdo Gerado pelo Consumidor (pt)   |

 |
|

| Implicados |
| --- |
|  Fundador/a
 Col Needham (pt)   |
|  Propietario/a
 Amazon.com  |
|  Operador/a
 IMDb.com, Inc. (en)   |
|  Entidades subsidiarias
 Box Office Mojo  |

 |
|

| Datas |
| --- |
|  Fundación / creación
17 de outubro de 1990  |

 |
|

| Localización |
| --- |
|  País
 Reino Unido  |

 |
|

| Códigos e identificadores |
| --- |
|

|  |  |
| --- | --- |
| VIAF | 144447696  |
| Freebase | /m/0873c4  |

 |

 |
|

| Fontes e ligazóns |
| --- |
|  Páxina WEB
imdb.com  |
|  Puntuación da crítica
**2.6/5 (Poor)Trustpilot* (20 de marzo de 2020)  |
|        |

 |
| Wikidata C:Commons |

A **Internet Movie Database** (**IMDb**) (en galego: Base de Datos de Películas en Internet) é unha base de datos en liña con información sobre directores, produtores, actores, películas, programas de televisión, videoxogos e case todo o relacionado coa industria fílmica privada e independente. Propiedade de Amazon desde 1998, IMDb celebrou o seu décimo quinto aniversario o 17 de outubro de 2005.

## Descrición

**IMDb** contén unha exhaustiva lista de películas e programas de televisión de todo o mundo, incluíndo resumos, imaxes, cuestionarios, erros, curiosidades e datos comerciais. Tamén recolle novas, aínda que estas case exclusivamente relacionadas co ámbito estadounidense.

Os foros de IMDb son comentarios do público e preguntas sobre películas, os seus gustos ou desagrados. Por políticas explícitas de contido os *moderadores* eliminan as mensaxes que se consideran ofensivos. Desde abril de 2005, o uso do foro está restrinxido ós socios de IMDb.

Aproximadamente o día 20 de febreiro de 2007 cámbiase o deseño de portadas para as películas.

IMDb ten unha páxina *irmá* chamada IMDb Pro, unha base de datos máis complexa que a básica que necesita unha subscrición de pago. IMDb Pro diferénciase en que dispón de miles de contactos de persoas e empresas ligadas á industria cinematográfica norteamericana, así como información de cásting. A diferenza do IMDb tradicional en IMDb Pro as películas de fala non-inglesa aparecen cos seus respectivos títulos traducidos.

Calquera usuario rexistrado pode subministrar información á páxina, aínda que esta non se fai visible de xeito inmediato, senón que é revisada e pasa un tempo ata que aparece na web. Tamén se ofrece a posibilidade de puntuar as películas, programas etc.

## Historia

No ano 1990 Col Needham deseñou un arcaico sistema de busca para as inxentes listaxes que se estaban elaborando no grupo de Usenet “rec.arts.movies.” Así, o 17 de outubro de 1990 marca o comezo da historia da Internet Movie Database, aínda que o sitio Web tardaría tres anos en chegar e seis en adoptar o seu nome definitivo. Col Needham viu en 1995 que tras aquel sitio, o primeiro da rede dedicado ó cine, había moito futuro; así que deixou o seu traballo e converteu IMDb en empresa.

Só haberían de pasar tres anos para que Jeff Bezos, fundador de Amazon.com, vira na base de datos cinéfila por excelencia a posibilidade de expandir o seu negocio cara á sétima arte. Desde aquel momento a IMDb viviu como mera espectadora, baixo o paraugas de Amazon.com, unha forte crise económica do sector durante os primeiros 2000. Na actualidade a IMDb é un punto de referencia para todos os internautas en termos de cine (e televisión) e un lugar obrigado para promover as grandes estreas de Hollywood.

## Faltas

Aínda que a IMDb semella recompilar a absoluta totalidade de películas producidas no mundo, detectáronse algunhas ausencias,[*quen?*] debidas quizais á escasa transcendencia das mesmas e/ou a que son os propios usuarios rexistrados quen achegan información nova en moitas ocasións. Sobre todo hai carencias no mundo da curtametraxe e producións non anglosaxoas, aínda que a inmensa maioría de longametraxes mundiais están na web. Ademais, hai profesionais que aparecen por duplicado por seren creados dúas veces con pequenas variacións no nome. No caso español e galego isto adoita ser frecuente polo uso ou non dos tiles.[*Cómpre referencia*]

No eido galego, faltan algunhas curtametraxes e programas de televisión, o que non quita para que se recollan multitude de producións e profesionais e que se trate dunha base de datos moi valiosa tamén no relativo á produción audiovisual galega.

## Véxase tamén

### Ligazóns externas

* Sitio da IMDb